จังหวัดชัยภูมิ เชิญเที่ยวทุ่งคอสมอส กลางหุบเขากังหันลม ช่วงเทศกาลวันแห่งความรัก
กลายเป็นจุดเช็คอินแห่งใหม่ของจังหวัดชัยภูมิ อีกแห่งหนึ่ง ติดอินเทรนไปแล้ว  สำหรับทุ่งคอสมอส เบิ่งบานสีสันสวยงาม กลางหุบเขา ที่ล้อมรอบไปด้วยทุ่งกังหันลม เปิดตัวยังไม่นาน ได้รับการตอบรักจากนักท่องเที่ยว นักเซลฟี่ เป็นอย่างมาก ต่างพาเพื่อนๆ พาครอบครัว ขึ้นไปเที่ยวชมและถ่ายรูปขึ้นโซเชียลกันอย่างคึกคัก ทำให้ชาวบ้านแถบนั้นมีรายได้จากการท่องเที่ยวเพิ่มขึ้น ทั้งการให้บริการที่จอดรถ รถนำเที่ยว การจำหน่ายสินค้าของที่ระลึก อาหาร เครื่องดื่ม บ้านพัก รีสอร์ท บอกได้เลยว่า กิจกรรมนี้ตอบโจทย์การพัฒนาที่ยั่งยืน โดยประชาชนในพื้นที่มีส่วนร่วมเป็นเจ้าของ ดูแล บริหารจัดการ ที่สำคัญเห็นลู่ทางสร้างรายได้จากการท่องเที่ยว ขณะที่ส่วนราชการ ผู้ว่าราชการจังหวัด นายอำเภอ องค์กรปกครองท้องถิ่น คอยเป็นพี่เลี้ยง คอยสนับสนุน ประชาชนที่ชอบความรัก ความสวยงาม 14 กุมภา วันวาเลนไทน์นี้ไม่ควรพลาดนายเดช เสนาะคำ นายอำเภอซับใหญ่ เปิดเผยว่า แหล่งท่องเที่ยวของจังหวัดชัยภูมิแห่งใหม่นี้ ใช้ motto การท่องเที่ยวว่า “มนต์เสน่ห์ทุ่งกันหัน มหัศจรรย์ทุ่งคอสมอส”  จังหวัดชัยภูมิ โดยนายไกรสร กองฉลาด ผู้ว่าราชการจังหวัดชัยภูมิ ร่วมกับหน่วยงานต่างๆ  เข้ามาสนับสนุนให้ชาวบ้านรวมตัวกันสร้างกิจกรรมส่งเสริมการท่องเที่ยวแบบยั่งยืน  สามารถบริหารจัดการการท่องเที่ยวได้ด้วยตนเอง โดยดึงจุดเด่นคือ ทุ่งกันลมขนาดยักษ์ที่ตั้งเรียงรายกว่า 30 ตัว อยู่กลางหุบเขา แล้วเลือกพื้นที่ โลเคชันเข้ากับทุ่งกังหันลม ปรับพื้นที่แล้วปลูกดอกคอสมอส เป็นทุ่งใหญ่กว่า 100 ไร่ สำหรับให้คนเดินลงไปถ่ายรูป  จุดนี้ตั้งอยู่ในเขตบ้านบุฉนวน ตำบลซับใหญ่ อำเภอซับใหญ่ จังหวัดชัยภูมิ โดยแบ่งเป็นแปลงให้แต่ละหมู่บ้านเป็นเจ้าของ ปลูกและดูแล ให้ดอกคอสมอส ผลัดเปลี่ยนรุ่นตลอดเทศกาลท่องเที่ยว เมื่อมีทุ่งดอกคอสมอสแล้ว ก็ต้องมีระบบ ให้การบริการนักท่องเที่ยว การจัดสถานที่จำหน่ายสินค้าของที่ระลึกแก่นักท่องเที่ยว ซึ่งชาวบ้านได้เข้ามาดูแล จัดเก็บค่าบริการ ที่จอดรถ ห้องน้ำ รถบริการรับส่งนักท่องเที่ยว เป็นต้น การเดินทางเข้าแหล่งท่องเที่ยว มีความสะดวก ห่างจากตัวเมืองประมาณ 60 กิโลเมตร  ตามทางหลวงแผ่นดินสาย 225 ชัยภูมิ- หนองบัวระเหว-ซับใหญ่ มีทางเลี้ยวซ้าย เข้าบ้านบุฉนวน เป็นทางราดยางตลอดสาย เมื่อถึงจุดท่องเที่ยวจะมีที่จอดรถ และนั่งรถบริการนำเที่ยวขึ้นไป ชมความสวยงามอลังการของทุ่งคอสมอส จุดเช็คอินแห่งใหม่ของจังหวัดชัยภูมิ